Na osnovu člana 27.Statuta Udruženja IAFAA, a uz saglasnost Komisije za izradu plana i programa za sticanje profesionalnog zvanja „ Sertifikovan Forenzički revizor i odluke Upravnog odbora MEĐUNARODNO UDRUŽENJE FORENZIČKIH RAČUNOVOĐA I REVIZORA - IAFAA objavljuje :

POZIV

za upis u program za sticanje stručnog profesionalnog zvanja

SERTIFIKOVANI FORENZIČKI REVIZOR

(CERTIFIED FORENSIC AUDITOR)

-CFrA-

Prema čl. 2. Zakona o Nacionalnom okviru kvalifikacija Republike Srbije ( „Službeni glasnik RS“, br. 27/2018, 6/2020) program „Sertifikovan forenzički revizor“ predstavlja deo celoživotnog učenja u obliku neformalnog obrazovanja čiji je cilj stalno unapređenje potrebnih ličnih, društvenih, profesionalnih kompetencija za potrebe borbe protiv svih vidova finansijskog kriminala.

Prema odredbama Pravilnika o programu, uslovima i postupku sticanja zvanja „Sertifikovani forenzički revizor“, a u skladu sa članom 6. Statuta Udruženja , dobrim običajima u svetskoj praksi borbe protiv finansijskog kriminala, kao i potrebama za forenzičkim revizorima, MEĐUNARODNO UDRUŽENJE FORENZIČKIH RAČUNOVOĐA I REVIZORA-IAFAA **poziva sve zainteresovane,** koji ispunjavaju uslove precizirane ovim pozivom da se prijave za upis u Program edukacije za pripremu i proveru znanja, radi sticanja zvanja „Sertifikovani forenzički revizor“ koji je akreditovan od strane *American Council of Training and Development -ACTD.*

# Sadržaj Programa za sticanje zvanja „Sertifikovani forenzički revizor“

Sadržaj programa za sticanje profesionalnog zvanja „Sertifikovani Forenzički revizor“ raspoređen je na dva osnovna nivoa i to:

I Osnovni nivo, koji obuhvata prva tri (3) od ukupno sedam (7) modula;

II Napredni nivo koji obuhvata naredna četiri (4) modula

|  |  |
| --- | --- |
| **Red. br.** | **Modul** |
|  | **OSNOVNI NIVO**  |
| **1.** | **Uvod u finansijske prevare i Forenzičku reviziju** |
| **2.** | **Pravno, regulatorno i profesionalno okruženje** |
| **3.** | **Menadžment rizikom od prevare i prevencija finansijskih prevara** |
|  | **NAPREDNI NIVO** |
| **4.** | **Proces forenzičke revizije /istrage finansijskih prevara** |
| **5.** | **Prikupljanje i analiza forenzičkih dokaza** |
| **6.** | **Forenzička istraga prevara u lažiranim finansijskim izveštajima** |
| **7.** | **Forenzička istraga ostalih prevara** |

# Uslovi za upis u program pripreme radi sticanja zvanja „Sertifikovani forenzički revizor“

# Uslovi za upis polaznika koji IMAJU sertifikat “Ovlašćeni računovođa“, „Ovlašćeni revizor“ ili neki od srodnih sertifikata:

* Završen fakultet i najmanje 2 godine iskustva u računovodstvu, reviziji ili sličnim poslovima.
* Završenu visoku strukovnu školu u trogodišnjem trajanju i najmanje 3 godine iskustva u računovodstvu, reviziji ili sličnim poslovima.
* Završenu višu školu u dvogodišnjem trajanju i najmanje 4 godine iskustva u računovodstvu, reviziji ili sličnim poslovima.

# Uslovi za upis polaznika koji NEMAJU sertifikat „“Ovlašćeni računovođa“, „Ovlašćeni revizor“ ili neki od srodnih sertifikata:

* Završen fakultet i najmanje 4 godine iskustva u računovodstvu, reviziji ili sličnim poslovima.
* Završenu visoku strukovnu školu u trogodišnjem trajanju i najmanje 6 godina iskustva u računovodstvu, reviziji ili sličnim poslovima.
* Završenu višu školu u dvogodišnjem trajanju i najmanje 8 godina iskustva u računovodstvu, reviziji ili sličnim poslovima.

#  Pristup i upis u program za članove Udruženja „Međunarodno udruženje forenzičkih računovođa i revizora“ je moguć po povoljnijim uslovima. Član se postaje popunjavanjem pristupnice i uplatom godišnje članarine.

#  Polaznik programa se obavezuje da će snositi troškove: predavanja, provere znanja i izdavanje sertifikata, kako je precizirano u Pravilniku o iznosu nadoknada.

# Neophodna dokumentacija koju kandidati za sticanje profesionalnog zvanja „Sertifikovani forenzički revizor“ dostavljaju na adresu office@iafaa.net :

1. Popunjen i potpisan prijavni obrazac,
2. Fotokopiju, odnosno očitanu ličnu kartu,
3. Overenu fotokopiju diplome i relevantnih sertifikata,
4. Overenu fotokopiju strane diplome sa prevodom i spiskom položenih predmeta, ( ako je primenjivo)
5. Potvrdu o radnom iskustvu na memorandumu od strane poslodavca u relevantnoj oblasti široj oblasti (knjigovodstvo, interna revizija, interna kontrola, unutrašnja revizija u javnom sektoru, eksterna revizija, sastavljanje finansijskih izveštaja i dr. ),
6. Dokaz o uplati članarine IAFAA, ( ako je primenjivo)
7. Pisanu izjavu o nekažnjavanju za privredni kriminal.

# Priprema za sticanje zvanja „Sertifikovani forenzički revizor“

Priprema za sticanje zvanja „Sertifikovani forenzički revizor“ polaznici obavljaju upisom u program koji obuhvata predavanja i vežbe u ukupnom trajanju od 140 školska časa, od čega je 70 školskih časova on line predavanje, a ostatak su vežbe i samostalni rad od kuće. Predavanja se održavaju subotom.

Početak izvođenja programa je **23.novembar 2024. godine.** Na osnovu odluke Upravnog odbora Udruženja, predavanja će se izvoditi on-line.

**Provera znanja**

Provera znanja ne postoji na kraju predavanja za osnovni nivo! Provera znanja sprovodi se nakon drugog ciklusa od 4 modula za napredni nivo. Postupak provere znanja sprovodi se pismenim putem, davanjem odgovora na 60 pitanja. Odgovori na pitanja ocenjuju se bodovima za svako pojedino pitanje. Polaznik koji iz pojedinog modula programa ne postigne najmanje 60% mogućih bodova nije zadovoljio prolaz iz tog modula programa.

Polaznik je u obavezi da prijavi svoj dolazak na proveru znanja najkasnije 7 (sedam) dana pre zakazanog datuma, na email: office@iafaa.net .

**Raspored održavanja ispita za proveru znanja:**

Provera znanja za osnovni nivo: NE postoji!

Provera znanja za napredni nivo: biće objavljen blagovremeno.

**Oslobađanje od polaganja osnovnog nivoa**

Lice koje ima diplomu, odnosno Sertifikat kojim dokazuje sticanje zvanja forenzičkog računovođe, ili Sertifikat istraživača prevara, može biti oslobođeno od polaganja za osnovni nivo, odnosno na ispitu daje odgovore na 40 pitanja predviđenih programom IAFAA za napredni nivo.

# Uverenja i licence

Polaznik koji je odslušao sva predavanja za osnovni nivo dobija Uverenje da je pohađao program pripreme za sticanje zvanja SERTIFIKOVAN FORENZIČKI REVIZOR-osnovni nivo.

Polaznik koji je odslušao sva predavanja i položio ispit za napredni nivo stiče profesionalno zvanje/licencu SERTIFIKOVANI FORENZIČKI REVIZOR .

Godišnja licenca za prvu godinu se dobija odmah uz uverenje SERTIFIKOVANI FORENZIČKI REVIZOR, a održavanje licence je na osnovu ispunjenog potrebnog fonda sati kontinuirane profesionalne edukacije.

Nakon dobijanja sertifikata SERTIFIKOVANI FORENZIČKI REVIZOR, od strane IAFAA, zainteresovani kandidati mogu aplicirati i za sertifikat koji izdaje ACTD.

# Nadoknada troškova

# Polaznici programa za sticanje profesionalnog zvanja „Sertifikovani forenzički revizor“ plaćaju nadoknade za:

# Za prisustvo na predavanjima ( 3+4 modula) -12.300,00 RSD (105€) po modulu za članove udruženja, ili 14.000,00 RSD (120€) za NE članove (plaća se odjednom ili sukcesivno pre održavanja svakog predavanja)

# Za proveru znanja-11.700,00 RSD (100€) za ispit (plaća se uz prijavu za ispit)

# Za dobijanja Sertifikata o stečenom zvanju-2.500,00RSD (21€)-plaća se uz zahtev za izdavanje sertifikata.

# Za dobijanje Sertifikata koji izdaje ACTD, plaća se prema važećim uslovima koje precizira ACTD.

# Nadoknada za članstvo u Udruženju IAFAA za polaznike programa je 3.550,00 RSD (30€)

# Rok za prijavu je 15. novembar 2024.godine

# Za sve dodatne informacije pogledajte na [www.iafaa.net](http://www.iafaa.net) , ili nam pišite na office@iafaa.net